CELEX: 62007CA0239
Language: el
Date: 2008-10-09 00:00:00
Title: Υπόθεση C-239/07: Απόφαση του Δικαστηρίου (τρίτο τμήμα) της 9ης Οκτωβρίου 2008 [αίτηση του Lietuvos Respublikos Konstitucinis Teismas (Δημοκρατία της Λιθουανίας) για την έκδοση προδικαστικής αποφάσεως] — Δίκη για τον έλεγχο της συνταγματικότητας που κίνησαν οι Julius Sabatauskas κ.λπ. (Εσωτερική αγορά ηλεκτρικής ενέργειας — Οδηγία 2003/54/ΕΚ — Άρθρο 20 — Δίκτυα μεταφοράς και διανομής — Πρόσβαση τρίτων — Υποχρεώσεις των κρατών μελών — Ελεύθερη πρόσβαση τρίτων στα δίκτυα μεταφοράς και διανομής ηλεκτρικής ενέργειας)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/8
            
         Απόφαση του Δικαστηρίου (τρίτο τμήμα) της 9ης Οκτωβρίου 2008 [αίτηση του Lietuvos Respublikos Konstitucinis Teismas (Δημοκρατία της Λιθουανίας) για την έκδοση προδικαστικής αποφάσεως] — Δίκη για τον έλεγχο της συνταγματικότητας που κίνησαν οι Julius Sabatauskas κ.λπ.
   (Υπόθεση C-239/07) (1)
   
   (Εσωτερική αγορά ηλεκτρικής ενέργειας - Οδηγία 2003/54/ΕΚ - Άρθρο 20 - Δίκτυα μεταφοράς και διανομής - Πρόσβαση τρίτων - Υποχρεώσεις των κρατών μελών - Ελεύθερη πρόσβαση τρίτων στα δίκτυα μεταφοράς και διανομής ηλεκτρικής ενέργειας)
   (2008/C 301/15)
   Γλώσσα διαδικασίας: η λιθουανική
   Αιτούν δικαστήριο
   Lietuvos Respublikos Konstitucinis Teismas
   Διάδικοι στη δίκη για τον έλεγχο της συνταγματικότητας
   Julius Sabatauskas κ.λπ.
   Αντικείμενο
   Αίτηση για την έκδοση προδικαστικής αποφάσεως — Lietuvos Respublikos Konstitucinis Teismas [Συνταγματικό Δικαστήριο της Δημοκρατίας της Λιθουανίας] — Ερμηνεία του άρθρου 20 της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ — Δηλώσεις σχετικά με τις δραστηριότητες παροπλισμού και διαχείρισης των αποβλήτων (EE L 176, σ. 37) — Συμβατό με την οδηγία μιας εθνικής νομοθετικής ρύθμισης, επιτρέπουσας την πρόσβαση των καταναλωτών στα δίκτυα μεταφοράς ηλεκτρικής ενέργειας μόνο μετά την άρνηση προσβάσεως στα δίκτυα διανομής του διαχειριστή του δικτύου διανομής
   Διατακτικό
   
               1)
            
            
               Το άρθρο 20 της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας και την κατάργηση της οδηγίας 96/92/ΕΚ, έχει την έννοια ότι καθορίζει τις υποχρεώσεις των κρατών μελών ως προς την πρόσβαση και όχι ως προς τη σύνδεση των τρίτων με τα δίκτυα μεταφοράς και διανομής ηλεκτρικής ενέργειας και ότι δεν προβλέπει ότι το σύστημα πρόσβασης στα δίκτυα το οποίο οφείλουν να θεσπίσουν τα κράτη μέλη πρέπει να επιτρέπει στον επιλέξιμο πελάτη την επιλογή, κατά τη διακριτική του ευχέρεια, του είδους δικτύου με το οποίο επιθυμεί να συνδεθεί.
            
         
               2)
            
            
               Το εν λόγω άρθρο 20 έχει επίσης την έννοια ότι δεν απαγορεύει εθνική ρύθμιση που προβλέπει ότι ο εξοπλισμός επιλέξιμου πελάτη δεν μπορεί να συνδεθεί σε δίκτυο μεταφοράς παρά μόνον αν ο διαχειριστής του δικτύου διανομής αρνείται, λόγω επιβεβλημένων απαιτήσεων τεχνικής ή λειτουργικής φύσης, να συνδέσει με το δίκτυο τον εξοπλισμό πελάτη ο οποίος βρίσκεται στην περιφέρεια ασκήσεως δραστηριότητας που αναφέρεται στην άδεια του διαχειριστή του δικτύου διανομής. Στον εθνικό δικαστή εναπόκειται, ωστόσο, να εξακριβώσει αν η θέση σε ισχύ και η εφαρμογή του συστήματος αυτού έγινε με αντικειμενικά κριτήρια που δεν ενέχουν διακρίσεις μεταξύ των χρηστών των δικτύων.
            
         
      (1)  ΕΕ C 170 της 21.7.2007.